
ANUNŢURI 


* Două naşteri ne-au bucurat sufletele în această perioadă: Luca, al doilea copil 
al lui Alexandru şi Adriana şi Xenia-Maria, nepoata fraţilor Marian și Elena 
Vale! 


* Să ne amintim de cei plecaţi din obşte: Stela-Ana, la 40 de zile; Ileana, ma- 
ma pr. lonel Cotocea, la 1 an; loan Suba şi Vaselena Moţceo, la 2 ani. Dumne- 
zeu să-i odihnească în pace! 


* Duminica trecută, părintele Lucian a fost invitat la hramul parohiei Drauţ (a 
pr. Robert) - Sf. Mare Mc. Gheorghe, slujind atât la priveghere, cât şi la Sf. Litur- 
ghie. 


* Corul Şcolii Sf. Ierarh Nicolae (foto), dirijat de dna profesoară lustina- 
Diana Ban, ne-a adus bucurie în inimi, dar şi câteva lacrimi în ochi, prin frumoa- 
sa interpretare a unor părţi din cântările Păresimilor şi pascale, în cadrul con- 
cursului organizat de Arhiepiscopia Aradului în această săptămână. 


* Şi tot la capitolul concursuri, Matei, unul din gemenii Suzanei şi ai lui Dan, a 
luat locul I la Campionatul mondial de judo pentru copiii cu nevoi speciale. Feli- 
citări! 


ŞTIRI 


+ Religia a fost aprobată ca materie opţională de bacala- 
ureat pentru elevii de la profilul umanist. (sursa: basili- 
ca.ro) 


* Episcopul vicar patriarhal Varlaam Ploieşteanul a oficiat 
joi la Schitul românesc Prodromu slujba deshumării 
Protosinghelului Petroniu Tănase, la mai bine de 12 
ani de la trecerea sa la cele veşnice. Cuviosul nemţean 
athonit este propus spre canonizare. (sursa: basilica.ro) 


+ Expoziţia itinerantă Muzeul Bibliei ce găzduieşte peste 
1000 de exemplare, în sute de limbi şi dialecte, a revenit 
la Timişoara. În cadrul vernisajului a început un demers 
inedit: scrierea de mână a celei mai mari Biblii din 
România. (sursa: basilica.ro) 

PĂRINTELE CONSTANTIN COMAN datina e 
Nu vreau să spun că oamenii din biserică sunt mai buni ca cei din afara bisericii, ci că, 


De ce ne spovedim | 
DIE 

atunci când sunt în biserică, aceiaşi oameni sunt mai curaţi şi mai buni decât atunci 

când sunt în afara bisericii. Când intră în biserică, toţi oamenii, unii mai mult şi alții 

mai puţin, simt nevoia să-şi revizuiască spre pozitiv atitudinea şi mai ales starea lăun- 


trică. Se îmbunează la propriu. Motivul este unul singur, conştientizat sau mai puţin - NE 
conştientizat: simţțământul adânc al întâlnirii cu Dumnezeu sau al intrării într-un spa- »POVEDIM 
ţiu cât se poate de legat de Dumnezeu, prin ceea ce se întâmplă în el şi prin toate obi- sAV 

ectele care-l împodobesc, începând cu icoanele şi terminând cu lumânările. Aşadar, UD RUL 


dacă fiecare om care intră în biserică aduce cu sine chipul cel mai bun de care este în 
stare, suma acestor chipuri ne dă un chip mai curat decât cel din afara bisericii. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 

Numărul 14 (CXXVII) 


Sfinţii săptămânii 


D 30 - DUMINICA MIRONOSI- 
ŢELOR (a III-a după Paști); Sf. 
Apostol Iacob, fratele Sf. Ap. şi Ev. 
Ioan; Sf. Ier. Ignatie Briancianinov 


L 1 - Sf. Prooroc Ieremia; Sf. Cuv. 
Isidora cea nebună pentru Hristos; 
PEŞTE 


M 2 - Sf. Mc. Boris şi Gleb; Sf. Ier. 
Atanasie cel Mare — aducerea moaş- 
telor; Sf. Cuv. Matroana din 
Moscova; Sf. Țar Boris-Mihail al 
Bulgariei, cel întocmai cu Apostolii 


Mi 3 - Sf. Mc. Timotei şi Mavra; Sf. 
Cuv. Irodion de la Lainici; Sf. 
Cuv. Teodosie de la Pecerska; PEŞ- 
TE 


J 4 - Sf. Mc. Pelaghia; Sf. Lazăr cel a 
4-a zi înviat din morţi şi Sf. Maria şi 
Marta — aducerea moaştelor; Sf. Cuv. 
Nichifor din singurătate (Filocalia 
VII); Sf. Cuv. Monica, mama Fer. 
Augustin; Prăznuirea Icoanei Maicii 
Domnului Vimatarissa (Altariţa) de 
la Mănăstirea Vatoped 


V 5 - Sf. Mare Mc. Irina; Sf. Cuv. 
Me. Efrem cel Nou; Prăznuirea 
icoanei Maicii Domnului „Potirul 
nesecat”; PEŞTE 


S 6 - Sf. şi Dreptul lov 

Părintele 
Sofian Boghiu 


rometa creştină- 
REGASIREA ROSTULUI 


(44 Folosiţi din plin alesele însuşiri cu care v-a 
învrednicit şi v-a înzestrat Dumnezeu! 


Se spune că bărbatul are întâietatea minţii şi a inteligenţei. Femeia are 
întâietatea inimii, a sentimentului, are suflet simţitor și delicat, făcut 
parcă pentru a mângâia, a alina, a pătimi, a dărui. Şi aşa este. 


Se spune de asemenea că femeia întrece pe bărbat în evlavie şi se ştie că 
în toată lumea şi în toate timpurile, femeile au ocupat şi ocupă cele mai 
multe locuri din biserici, ele fiind mai credincioase şi mai dispuse pen- 
tru jertfelnicie. Folosiţi din plin şi aceste daruri, căci prin evlavie since- 
ră şi prin rugăciune stăruitoare către Dumnezeu şi către toate puterile 
cereşti, vă veţi putea întări puterile trupeşti şi sufleteşti, veţi dobândi o 
anumită linişte şi o pace lăuntrică, pe care numai Dumnezeu ne-o poate 
da în cel mai înalt grad. Vă veţi îmbogăţi astfel sufletele cu smerenia, cu 

credinţa, cu nădejdea, cu buna cuviinţă, cu bunătatea 
inimii, atât de necesare şi nouă, şi celor dimprejurul nos- 


tru. Dobândind asemenea daruri, 
veţi putea împărţi din ele şi celor 


care nu le au. Şi mai ales străduiţi-vă ca aseme- 
nea virtuţi şi daruri să rodească din plin în familiile dum- 
neavoastră. 


Se ştie că cea mai sfântă şi cea mai firească chemare a 
femeii este chemarea de soţie şi de mamă. Cum sunt 
soțiile, aşa devin şi soţii lor. Femeia are foarte multă in- 
fluenţă în căminul ei. Dacă este rea, căminul este com- 
promis. Dacă este bună, face rugăciune tot timpul vieţii 
sale, încât să aibă o lumină și o faţă bună cu întreaga ei 
familie. Cum sunt mamele, aşa sunt şi copiii lor, şi aşa 
este şi societatea în care trăim. Cei mai mulţi şi cei mai 
mari oameni nu au credinţa pe care o învaţă din carte, ci 
credinţa pe care le-o sădeşte în suflet mama în copilărie, 
cei şapte ani de acasă. Venise într-o bună zi aici un tânăr, 
era inginer şi îl întreb: „De unde sunteţi?“. Imi spune că 
din partea de nord a Moldovei. „Câţi copii aţi fost“? 


„Părinte, am fost doisprezece copii la părinţi. Toţi trăim, 
avem o stare bună fiecare, câte un titlu academic, încât 
suntem toţi aranjaţi. Ne-a fost bucuria“, spunea el, „că în 
casa părintească niciodată de când ţin eu minte, de când 
eram prunc, nu am auzit certându-se mama cu tata. Era 
o armonie desăvârşită între ei. Şi astfel ne-au ajutat şi pe 
noi, ca acum când trăim fiecare în familia noastră, ace- 
laşi duh să fie la fiecare în familie. Nu ne certăm. Chiar 
dacă avem nişte nedumeriri, între patru ochi ne explicăm 


Vreau să mă retrag în chilia sufletului meu, 
Să-mi plâng acolo tristeţea şi bucuria, 
Și ultima lacrimă 


Să şteargă toată neliniştea ce mă cuprinde, 

lucrurile şi ducem o viaţă liniştită, ca să fie pildă pentru 
copii“. 


Copilul, chiar când ajunge mare, trăieşte viaţa mamei. 
Vede cu ochii mamei, vorbeşte adeseori cu vorbele ma- 
mei, simte cu inima mamei... Mama este jumătatea copi- 
ilor, cum spune un mare filozof din vechime, Aristotel, şi 
de aceea rolul ei în creşterea copiilor nu-l poate înlocui 
nicio şcoală şi niciun pedagog. De râvna lor, ca soţii şi 
mame, atârnă buna creştere a copiilor, sănătatea şi bu- 
năstarea familiei şi însuşi viitorul şi valoarea poporului 
în care sunt asemenea mame şi soţii vrednice. 


Dar femeia, la orice vârstă, are darurile ei lăsate de Dum- 
nezeu. Copilele şi tinerele aduc mir lui Hristos viaţa lor 
curată, fecioria, rugăciunea şi ascultarea de părinţi. Stu- 
dentele şi tot tineretul feminin care vin regulat la biseri- 
că, aduc şi ele Mântuitorului Hristos, ca un mir cu buna 
mireasma, râvna lor pentru toată fapta bună, milostenia 
către cei din suferinţă şi ascultarea de părintele lor du- 
hovnicesc. Mamele creştine aduc Stăpânului Hristos cel 
mai preţios mir creştin, adică naşterea, creşterea şi edu- 
carea copiilor lor în frica de Dumnezeu. Iar mamele în 
vârstă, bunicile şi văduvele care sunt nelipsite din sfinte- 
le biserici, aduc lui Dumnezeu mirul lacrimilor, al rugă- 
ciunilor şi păstrează cu sfințenie evlavia ortodoxă pe care 
o moştenim din moşi strămoşi... 


Folosiţi din plin aceste alese însuşiri cu care v-a învred- 
nicit şi v-a înzestrat Dumnezeu! 


Poezie 


IUBIREA 


Şi să lase în urma ei raze strălucitoare 


Ce mângâie dimineţile sufletului în rouă, 


Aşteptând în liniştea cântărilor armonioase... 


Iubirea! 


M.0. 

Apreciat de G. M. Cantacuzino ca 
„testamentul artei tradiţionale” ro- 
mâneşti, ansamblul de la Văcăreşti a 
fost cea mai mare ctitorie domneas- 
că din secolul al XVIII-lea. A început 
să fie ridicat din anul 1716 din po- 
runca lui Nicolae Mavrocordat4, pri- 
mul domnitor fanariot din Ţara Ro- 
mânească, fiind finalizat între anii 
1732-1739 de fiul acestuia, Constan- 
tin Mavrocordat. Din punct de vede- 
re arhitectural, al sculpturii şi pictu- 
rii murale, Mănăstirea Văcăreşti a 
constituit o desăvârşire străluci- 
tă a stilului brâncovenesc, re- 
marcându-se prin sinteza omogenă 
între elementele tradiţionale, de fac- 
tură post-bizantină, cu cele renas- 
centiste şi baroce, la care se adăugau 
şi unele influenţe oriental- 
constantinopolitane. Până după mij- 
locul secolului al XIX-lea, Mănăsti- 
rea Văcăreşti a rămas una din princi- 
palele aşezări monahale din Bucu- 
reşti şi împrejurimile sale. 


Începutul sfârşitului 


Primul pas în risipirea tezaurului 
cultural şi artistic pe care-l reprezen- 
ta Mănăstirea Văcăreşti se petrece 
începând cu sfârşitul anului 1863, 
odată cu adoptarea legii secularizării 
averilor mănăstireşti. Aşa s-a întâm- 
plat şi cu Mănăstirea Văcăreşti, ale 
cărei clădiri trec în proprietatea sta- 
tului şi în 1865 sunt amenajate ca 
închisoare a oraşului Bucureşti, fără 
să mai revină niciodată la menirea 
lor iniţială, cea religioasă şi cultura- 
lă. Treptat, aspectul iniţial al Mănăs- 
tirii Văcăreşti a fost grav mutilat de 
construcţii parazitare realizate pen- 
tru funcţionarea închisorii, fără să se 
ţină seama vreodată de valoarea de 
monument de arhitectură a acesteia. 


De la începutul secolului al XX-lea, 
mari oameni de cultură —Nicolae 
Iorga, Constantin C. Giurescu, G. M. 
Cantacuzino — vor prezenta, foarte 
bine argumentat din punct de vedere 

MĂNĂSTIREA VĂCĂREȘTI 


rana deschisă a 
artei brâncovenești 


teoretic, importanţa excepţională a 
Mănăstirii Văcăreşti ca monument 
istoric şi de arhitectură, însă fără 
forţa şi susţinerea necesară pentru 
salvarea şi punerea sa în valoare. 


După 1944, închisoarea de la Văcă- 
reşti a fost folosită mai mult pentru 
tranzitul deţinuţilor de drept comun 
şi politici şi ca spital penitenciar. 
După dezafectarea închisorii din 
1973, se deschide un șantier arheolo- 
gic aferent lucrărilor. Se considera 
cu mult optimism că Mănăstirea Vă- 
căreşti va intra în sfârşit într-o etapă 
de normalitate, urmând să fie pusă 
în valoare ca monument de arhitec- 
tură de extraordinară importanţă. 
Dar nu a fost să fie. Odată cu desfi- 
inţarea în 1977 a Direcţiei Monu- 
mentelor Istorice, proiectul a devenit 
o amintire. Intre anii 1981-1984, Mă- 
năstirea Văcăreşti este practic aban- 
donată, accentuându-se procesul de 
degradare, fără adoptarea niciunei 
măsuri de protecţie, fiind lăsată pra- 
dă ruinei. 


Distrugerea 


Pe 2 decembrie 1984, cu ocazia unei 
„vizite de lucru”, Nicolae Ceauşescu 
ordonă demolarea Mănăstirii Văcă- 
reşti, aşa-zis, pentru realizarea în 
locul ei a unui alt Palat al Justiţiei 
(care nu va fi niciodată construit 
acolo!). Dispoziţia era greu de moti- 
vat şi cu atât mai aberantă cu cât 
Mănăstirea Văcăreşti era la mare 
distanţă de zona centrală a oraşului 
şi fără nicio legătură directă cu noul 
ansamblu de construcţii al puterii 
comuniste. 


În zadar s-au propus şi soluţii care ar 
fi putut salva total sau parţial con- 
strucţiile Mănăstirii Văcăreşti. La 
prezentările acestora au fost agreate 
numai variantele care impuneau de- 
molarea completă a monumentului, 
respectând astfel „indicaţiile condu- 
cerii superioare de partid şi de stat”. 


În septembrie — noiembrie 1985 la 
câteva luni după ce ghiulele de 3 to- 
ne fiecare doboară treptat zidurile, o 
echipă de profesori şi studenţi din 
cadrul Institutului de Arte Plastice, 
sub o continuă presiune politică, 
poate desface numai 120-140 mp 
(adică circa 5%) de pictură murală 
din cei 2.500 mp care acopereau la 
interior biserica domnească. 


În grabă se recuperează şi câteva 
elemente sculptate în piatră (din 
coloanele pridvorului şi ale brâului, 
din stâlpii pronaosului, din ancadra- 
mentele ferestrelor, din monumen- 
talele portaluri de intrare în biserică, 
unele capiteluri), care sunt duse în 
curtea Palatului de la Mogoşoaia 
sau, mai târziu, la Mănăstirea Brân- 
coveni. Demolarea întregului ansam- 
blu de la Văcăreşti se termină la 
sfârşitul lunii decembrie 1986, ulti- 
mele distruse fiind paraclisul şi bise- 
rica domnească. 


După 1989, soarta refacerii Mănăsti- 
rii Văcăreşti pe acelaşi loc a fost pe- 
cetluită în anul 2006. Pe locul celei 
mai mari mănăstiri în stil brâncove- 
nesc este astăzi un mall... 


(articol preluat din Revista Arhitec- 
tura) 

Sf. Procopie şi Mina-frescă salvată 

Mi-a spus multe despre Ortodoxie fără să-mi vorbească, ci aşa din comportamentul ei. 
Răbda orice durere fizică fără să se plângă şi mereu avea încredere în Dumnezeu. Când am 
vrut să trec la sectari, mi-a spus că pot să o uit dacă trec la altă credinţă. Şi că nu doreşte să 

mă mai vadă dacă renunţ la Ortodoxie. 


Ea era distantă cu mine şi rece, dar o iubeam şi o respectam mult, pentru că atunci când 
aveam nevoie de ea, mă proteja. Şi era acolo lângă mine. Am văzut-o mereu ajutând şi ce 
m-a impresionat cel mai mult este că foarte greu vorbea despre cineva de rău. Adică mereu 
se silea să acopere păcatele altora. Bunicul a băut foarte mult, dar ea niciodată nu-l vorbea 


de rău. (D.) 


Buna mea „buni” 


„Buni” mi se pare cel mai 
drag şi mai intim apelativ 
pentru o bunică. Dar „buni” 
nu au fost bunicile mele, ci 
omul care m-a crescut de la 6 
luni, care m-a format, care 
m-a influenţat şi mi-a pus 
bazele — în primul rând du- 
hovniceşti, iar apoi culturale 
şi psiho-emoţionale. A fost 
dădaca mea, întrucât părinţii 
erau la lucru. Locuia în ace- 
laşi cartier cu noi şi era pen- 
sionară. Cu ea stăteam cea 
mai mare parte a zilei, aşa 
încât cu ea am cele mai mul- 
te şi mai vechi amintiri din 
primii ani de copilărie. Şi cu 
soţul ei, căreia îi ziceam 
„moşu”. Mă obişnuisem să 
rămân şi peste noapte, când părinţii erau amândoi ple- 
caţi. Când a trebuit să ne mutăm în altă parte, eu nu am 
vrut să plec de lângă buni, aşa că mergeam acasă doar la 
sfârşit de săptămână. Și aşa a fost până am terminat cla- 
sa a 4-a. 


Buni mă ducea la biserică. Îmi amintesc cu duioşie de 
toate Învierile la care am fost împreună. Buni m-a învă- 
ţat Ingeraşul, Tatăl nostru şi Crezul. Nu era seară să ne 
culcăm fără să facem rugăciunea. Iar sub pernă îmi pu- 
nea Visul şi o iconiţă a Maicii Domnului. Am învăţat să 
ţin post înainte de a şti ce înseamnă asta, căci la buni în 
casă miercurea şi vinerea se mânca de post. Avea o cre- 
dinţă simplă, dar puternică. 


Era din Curtici, avea doar 6 clase, căci apoi a prins războ- 
iul şi nu a mai continuat. Apoi a trebuit să lucreze, s-a 
căsătorit şi nu a făcut altă şcoală. Însă ce a învăţat atunci 
nu a uitat toată viaţa. Imi spunea şi mie din istorie, geo- 
grafie. Deşi eram doar la grădiniţă, eu deja ştiam că Du- 
nărea izvorăşte din Munţii Pădurea Neagră (deşi nu şti- 
am unde e Germania), pentru că aşa mi-a zis buni. Ştiam 
că Volga se varsă în Marea Caspică prin 72 de guri 
„formând o mare deltă” şi că Dunărea se varsă prin cele 3 
braţe, tot „formând o mare deltă”. Expresia era ca o for- 
mulă pe care buni o învățase la şcoală şi pe care o repe- 
tam şi eu după mai bine de 40 de ani. Ştiam istorie din 
cântecele pe care buni mi le cânta (despre Ştefan cel Ma- 
re sau tragedia Titanicului) sau din poeziile spuse tot de 
ea (Eminescu, Coşbuc) şi pe care le-am învăţat şi eu pe 

de rost. Buni m-a învăţat să iubesc poezia de la 3 ani, mai 
ales că le recita cu elan. Iar în fiecare seară îmi spunea 
poveşti. Ea a pus bazele şi aici, căci acum sunt eu însămi 
povestitoare. 


Când am ajuns la şcoală, îmi plăcea să-i predau lecţiile 
de a doua zi şi o puneam să-mi răspundă ea la întrebări. 
In zilele ploioase, când nu puteam ieşi afară cu ceilalţi 
copii, mă jucam cu buni de-a piaţa, de-a doctorul şi alte- 
le. Mă lăsa pe mine să am iniţiativa, m-am simţit mereu 
liberă, dar ea coordona totul cu grijă. Acum îmi dau sea- 
ma că avea o pedagogie extraordinară. Era cu multă răb- 
dare cu mine, dar mă şi alinta foarte mult, ca toţi bunicii. 


Buni iubea foarte mult România. Îmi spunea: de ce nu 
pun oamenii numele România fetiţelor lor, căci e aşa un 
nume frumos? Era îndrăgostită de tot ce însemna tradi- 
ţie. Şi îi plăcea să cânte cântece patriotice. 


Buni era cuviincioasă, mereu în fuste, niciodată în panta- 
loni, iar după căsătorie, doar cu batic pe cap. De la ea am 
învăţat că există cămăşi de noapte. 


Buni era un om bun şi avea mult haz. Ştia să facă haz de 
necaz, avea o reacţie detaşată la orice problemă şi aşa m- 
a învăţat şi pe mine. Era deşteaptă, avea inteligență emo- 
ţională. 


O ştiu aşteptându-mă să vin de la şcoală, pe banca din 
faţa blocului, de unde vorbea cu toţi care treceau pe aco- 
lo. Şi toţi îi spuneau buni, căci avea o vorbă bună pentru 
fiecare. Şi mai făcea ceva: dădea apă tuturor copiilor care 
se jucau în curtea blocului (îi învățase să bată la ușă şi să 
ceară). Iar după ce, peste ani de zile, veneam doar în vizi- 
tă, o găseam stând liniştită, uneori rugându-se, alteori 
uitându-se pe fereastră. Era singură, dar nu avea frus- 
trări că nu o vizitează copiii şi nepoţii mai des. Buni era 
împăcată şi mulţumită cu viaţa ei. 


A adormit la 91 de ani, cu mintea limpede. Ultimii ani a 
trăit la un centru de bătrâni, unde s-a făcut iubită de toţi 
pentru buna dispoziţie şi bunătatea ei. Inainte de a 
adormi cu ceva vreme, s-a împărtăşit. Când am văzut-o 
în sicriu, chipul ei era luminos, iar mâinile semănau cu 
cele de moaşte, străvezii şi uşoare. Când mă gândesc la 
ea, simt mereu o mare bucurie, aşa cum am simţit şi la 
înmormântarea ei. 


Buni mi-a fost reper de credinţă, simplitate, aşezare, 
mulţumire, răbdare, bucurie. 


Giorgiana-Elena 

Oamenii lui Dumnezeu 


În ţară 


Principesa Ileana s-a născut la 5 
ianuarie 1909, fiind penultimul copil 
al regelui Ferdinand I al României şi 
a Reginei Maria. Născută pe pământ 
românesc şi crescută în credinţa Bi- 
sericii Ortodoxe, prinţesei i s-a tran- 
smis încă din fragedă copilărie atât 
dragostea faţă de patrie, cât şi faţă 
de Dumnezeu. Ileana îndrăgea mult 
sfintele mănăstiri, pe care le vizita 
împreună cu mama sa şi se bucura 
de fiecare Sfântă Liturghie la care 
participa. Ea s-a simţit întotdeauna 
apropiată de Dumnezeu şi de în- 
geri, iar această legătură a devenit 
mai puternică după o întâmplare 

cu totul minunată: 


„Într-o zi, dis-de-dimineaţă, 

când aveam şapte ani, am 

văzut îngeri. Sunt tot atât de 
sigură azi cum am fost şi 

atunci. Nu am visat, nici nu 

am avut vedenii. Am fost 

teribil de bucuroasă. Purtau 
veşminte lungi, vaporoase, 

de diverse culori pale. Părul le 
ajungea până la umeri şi era 
diferit colorat: blond, roşcat, 
brun închis. Nu aveau aripi. La 
picioarele patului fratelui meu, 
Mircea, stătea o fiinţă cerească. 
Era mai înalt şi nemaipomenit de 
frumos, cu aripi mari, albe. În mâ- 


na dreaptă purta o lumânare aprin- 


să. L-am recunoscut a fi Îngerul 
Păzitor (...). Zâmbetul lui era cu to- 
tul îngeresc: dragoste, bunătate, 
înțelegere şi siguranță izvorau din 
el.” 


Mai târziu avea să scrie cartea intitu- 


lată „Sfinţii Ingeri”. După cum măr- 
turisea ea: „Ingerii au o uluitoare 
realitate. Lucrarea lor printre noi a 
devenit pentru mine un adevăr vital 
şi binefăcător.” 


MaxiMina 


FACĂ-SE VOIA TA! 


Ileana - Principesa iubită a românilor 


(1) 


Ileana era o fire fericită, mulţumită 
şi avea o viziune profundă şi solem- 
nă asupra vieţii. I s-a sădit de mică, 
tot prin mama sa, un simţ al datori- 
ei, al responsabilităţii, al tăriei. Incă 
din adolescenţă a înfiinţat Asociaţia 
Tinerelor Femei Creştine, cu sediul 
la Mănăstirea Horezu (printre cele 


mai dragi mănăstiri ale sale), iar mai 


târziu, în perioada comunistă, cu 
toate că nu dispunea de resurse fi- 


nanciare, nu s-a lăsat până când nu a 


con- struit Spi- 
talul 


„Oamenii trebuie să înveţe 
să ierte. Trebuie să ne clă- 
dim pe încredere şi dra- 
goste. Eu sunt sigură că 
există o bază adâncă, 
creştinească ortodoxă în 
poporul nostru 
(românesc), care întot- 
deauna ne-a scos din greu- 
tăți şi are să ne scoată şi 
astăzi.” 


„Inima 
Reginei”, la 30 km de 
Braşov. Nici bine nu era finalizat 
spitalul, că fiecare salon avea deja 


câte o icoană pe perete, semn al pro- 


fundei sale credinţe în Dumnezeu. 


Deşi era urmărită pas cu pas de co- 


munişti, acest lucru nu a împiedicat- 
o să îi ajute pe cei în nevoi: l-a salvat 


pe profesorul Dan Tomşa, îndrăgit 
de toţi, mai puţin de comunişti care 


urmăreau să îl aresteze pentru atitu- 
dinea sa anticomunistă. Când profe- 


sorul a apărut în mijlocul spitalului 


cerând ajutor să îl ascundă, Ileana I- 
a pus pe masa de operaţii, l-a acope- 
rit, iar când comuniștii au intrat să îl 
caute şi acolo, principesa cu mult 
curaj, dar tremurând pe interior, le-a 
spus aspru: „Ce doriţi? Ieşiţi imediat 
de aici! Suntem în mijlocul unei ope- 
raţii, vreţi să îmi omorâţi pacien- 
tul?”, iar poliţiştii s-au retras. Un alt 
moment în care şi-a arătat puternica 
tărie de caracter, dar şi credinţa, a 
fost pe timpul războiului, când se 
adăpostea din pricina bombarda- 
mentelor: 


„Când s-a ridicat puţin praful, m- 
am văzut înconjurată de un grup de 
femei care ţipau şi plângeau. Am 
început să recit cu voce tare Psalmul 
90: Cel ce locuieşte în ajutorul Ce- 
lui Preaînalt, întru acoperământul 
Dumnezeului cerului se va sălăş- 
lui. Va zice: Sprijinitorul meu eşti 

şi scăparea mea; Dumnezeul 

meu, voi nădăjdui spre Dânsul... 
Treptat, versetele psalmului le- 

au liniştit pe celelalte femei.” 


După abdicarea forţată a Regelui 
Mihai, la 30 decembrie 1947, Prin- 
cipesa Ileana a trebui să plece şi ea 

din ţară, împreună cu soţul şi cei 

şase copii ai săi, sub ameninţarea că 
dacă refuză, vor fi executaţi. A fost 
atât de iubită de oameni, încât înain- 
te să plece, aceştia i-au spus: 


„Avem doar o rugăminte la dum- 
neavoastră. Vreţi să îngenunchiaţi 
aici, cu noi, să ne rugăm pentru re- 
ge şi pentru ţară, şi pentru întoarce- 
rea Alteţei Voastre?” Am îngenun- 
chiat toţi pe câmpul plin de noroi şi 
în timp ce soarele apunea încet dea- 
supra Munţilor Carpaţi, noi ne ru- 
gam: Tatăl nostru, care eşti în ce- 
ruri, sfințească-se numele Tău, vie 
împărăţia Ta, facă-se voia Ta... FA- 
CA-SE VOIA TA!...”. (va urma) 


G.-M. 

Binecuvântaţi sunt 
cei doi oameni, 


IOSIF și 
NICODIM 


Pentru că și azi destui sunt denigratorii celor doi 
sfinți, reproducem mai jos câteva cuvinte de întărire 
în credința că aceștia bineplăcuţi au fost Domnului. 


Binecuvântaţi sunt cei doi oameni, Iosif şi Nicodim, 
pentru că s-au dovedit plini de râvnă în faţa trupului 
mort al Domnului. Ei L-au coborât de pe cruce cu teamă 
reverenţioasă, L-au învelit cu grijă în pânză impregnată 
cu uleiuri mirositoare şi L-au îngropat cu mare cinste 
într-un mormânt. Şi au venit iudeii și au pus mormântul 
sub pază şi L-au pecetluit. Au cerut gărzi şi de la Pilat 
pentru a veghea mormântul, ca nu cumva trupul mort al 
lui Hristos să fie furat de cineva. Aşa s-au petrecut toate, 
şi toate acestea sunt crezute de oamenii cu judecată. 
Sfântul Nicolae Velimirovici 


Sfinţii Apostoli şi Evanghelişti Matei, Marcu, Luca şi 
loan, relatând în amănunt evenimentele răstignirii, în- 
gropării de trei zile și Învierii lui Hristos, pomenesc în 
mod special atât pe Femeile Mironosiţe cât şi pe ucenicii 
ascunşi ai lui Hristos, Iosif şi Nicodim. Și aceasta deoa- 
rece grija lor grabnică şi evlavioasă pentru îngroparea 
trupului neprihănit al lui Hristos constituie o mărturie 
nemincinoasă. Femeile Mironosiţe au fost primii mar- 
tori ai Invierii, iar Iosif şi Nicodim ai îngropării. 
Arhiepiscopul Damaschin al loppei 


Aşa mi-e de drag Sfântul Iosif din Arimateea, care L-a 
cinstit pe Domnul Hristos într-o vreme când mulţi ÎI 
necinsteau. L-au condamnat, L-au răstignit, şi el a fost 
dintre cinstitorii Mântuitorului nostru Iisus Hristos. 
Apostolii s-au retras şi el a avut îndrăzneală, spune Sfân- 
tul Evanghelist Marcu, s-a dus la Pilat şi a cerut trupul 
Domnului Hristos, să-l înmormânteze cu cinste. Şi l-a 
înmormântat cu cinste, într-un mormânt pe care I l-a 
oferit Domnului Hristos chiar Iosif din Arimateea, un 
mormânt nou în care nu a mai fost nimeni. 

Părintele Teofil Părăian 


Nicodim, care, după Tradiţie, este întotdeauna reprezen- 
tat scoțând cuiele din picioarele Mântuitorului. Şi uită-te 
la chipul lui: fără să aibă vreo trăsătură exagerată, e atât 

de concentrat în ceea ce face, de parcă întreaga lui viaţă 
se concentrează în acest gest. E felul de concentrare pe 
care trebuie să-l avem pe tot parcursul vieţii noastre du- 
hovniceşti. Aşa trebuie să ne vedem sufletul, să ne gân- 
dim la sufletul nostru, să ne gândim la Dumnezeu, exact 
cum era omul acesta acolo, la picioarele lui Hristos.“ 
Părintele Daniil de la Vatoped 


Lui Nicodim, Domnul îi vorbeşte ca unui om inteligent şi 
cult. Îl califică „învăţător al lui Israel”. Drept. care nu 
recurge la parabole ori la pilde clare ori la grăiri sfătoase, 
ci îi dezvăluie pe nepusă masă (cum ar veni) tainele fina- 
le şi principiile de căpetenie ale noii Legi. Semne nu-i va 
da. Şi-i aplică regula : celui ce are mult, mult i se va cere. 
Domnul nu Se sfieşte a-l ului şi, oricum, nu-şi pierde 
vremea cu preambule şi pregătiri. Dă brânci unuia care 
nu ştie a înota şi-l azvârle în apă adâncă. Dar când Nico- 
dim sfârşeşte prin a pricepe, va interveni pentru Hristos 
în faţa arhiereului şi fariseilor (Ioan 7, 51: „Nu cumva 
Legea noastră judecă pe om dacă nu-l ascultă mai întâi şi 
nu ştie ce a făcut 2”). Va fi, alături de Iosif din Arimate- 
ea, unul din acei care vor îngriji de cuviincioasa înmor- 
mântare a Domnului, aducând o sută de litre dintr-un 
amestec de smirnă şi aloe. Momentul Nicodim mai este 
— în cadrul referatelor evanghelice — şi singurul exemplu 
al unui fariseu luminat de credinţă. Va fi fost desigur şi 
pricină de mângâiere şi încredere pentru Domnul. 
Unul din ai Săi care-L caută, Il recunoaşte, 1 se dăruie! 
Nicodim nu s-a arătat prudent î in vremea Răstignirii, ca 
la început: va interveni pentru Învinuit, iscând supăra- 
rea colegilor săi (Ioan 7, 52 : „Nu cumva şi tu eşti din 
Galileea ?”), va purta de grijă trupului neînsufleţit al 
Răstignitului (loan 19, 39), stârnind fără îndoială mânia 
aceloraşi. 

Părintele Nicolae Steinhardt 

Vă propunem câteva portrete ale 
unor femei care și-au pus pece- 
tea asupra celor din viața lor. 
Sunt mărturii de suflet care ne 
vor face să mulțumim și noi lui 
Dumnezeu pentru femeile din 
viața noastră, fie ele mame, 
bunici... 


Steluţa mea 


Cu mare drag o să vorbesc despre Steluţa mea! Steluţa a 
fost şi este un înger pentru mine, îmi place să vorbesc 
despre ea ca şi cum ar fi în continuare lângă mine, chiar 
dacă ea este într-o altă stare sau dimensiune; eu nu o văd 
fizic, dar o simt lângă mine mereu. 


La Steluţa nu am văzut niciodată răutate, viclenie, ea nu 
ştia să se certe, nu ridica niciodată vocea, nu vorbea pe 
nimeni de rău. 


Steluţa mea se ruga tot timpul; eu 
seara mă culcam auzind-o şi ascul- 
tând-o rugându-se, iar dimineaţa de 
multe ori se trezea înaintea mea şi o 
auzeam rugându-se, chiar şi noap- 
tea, când nu putea dormi, ea se ru- 
ga. Rugăciunile ei erau: rugăciunea 
inimii, Preasfântă Născătoare de 
Dumnezeu, miluieşte-ne pe noi sau 
alte rugăciuni către Maica Domnu- 
lui. De exemplu, îmi vine acum in 
minte rugăciunea la Maica Domnului, pe care ea a me- 
morat-o, citind o carte scrisă de Părintele Petru Vamvu- 
lescu: 


„Maică Sfântă Preacurată 
şi de îngeri lăudată, 
nu mă lăsa niciodată 
şi nu mă-ndepărta 
de la Sfântă Faţa Ta!“ 


Această rugăciune către Maica Domnului o spunea cu 
atâta însufleţire și ardoare, accentuând cuvintele: „nu mă 
lăsa niciodată“! Toate aceste rugăciuni le spunea pe roza- 
riul ei, deci fiecare rugăciune o spunea de 50 de ori. O 
admiram în tăcere şi o iubeam pe Steluţa. Zilnic citea 
Psalmul 118 (pentru sora ei Maria), Acatistul Maicii 
Domnului Vindecătoarea; ore întregi se ruga, avea o listă 
nescrisă cu persoane pentru care se ruga, la un moment 
dat erau 17 persoane; spunea pentru fiecare persoană 


MaxiMina 5 


PORTRETE de 


FEMEI 


rugăciunea Tatăl nostru şi apoi se ruga cu cuvintele ei, 
vorbea cu Dumnezeu, așa cum vorbea cu mine. Chiar si 
când era bolnavă, ea se ruga pentru alţii, dar şi pentru 
ea. Mă minunam de ea, gândindu-mă că eu nu mă rog 
atâta nici pentru mine, însă ea îmi spunea că dacă altce- 
va nu poate să facă, atunci se roagă. 


Steluţa mea m-a învăţat să iubesc, să-mi deschid inima, 
am simţit dragostea ei maternă, m-a iubit ca pe fiica ei 
(de multe ori îmi spunea: „dacă ai ştii cât te iubesc, ca pe 
fata mea te iubesc“), chiar dacă ea nu a avut copii. Am 
învăţat alături de ea, răbdarea, 
blândeţea, am învăţat să tac şi să 
ascult mai mult; a intrat în inima 
mea şi acolo va rămâne pururi. Am 
învăţat de la Steluţa rugăciunea 
continuă, bunătatea, a fost un 
munte de bunătate, un generator 
de iubire. Imi spunea că şi mama 
ei a fost foarte bună, ca pur si sim- 
plu lua de pe stradă un om necăjit 
şi-l aducea în casă, îl spăla, îl îm- 
brăca şi-l hrănea. 


Steluţa mea se bucura şi primea pe oricine venea la noi, 
asculta şi avea o vorbă bună, o vorbă încurajatoare, un 
sfat pentru fiecare. 


Chiar dacă viaţa ei a fost foarte grea încă din frageda co- 
pilărie, a înfruntat vitregiile vieţii şi şi-a păstrat intactă 
credinţa în Dumnezeu, demnitatea şi discernământul, 
până în ultima zi a vieţii ei, iar Dumnezeu a ajutat-o să 
ajungă la această frumoasă vârstă: în 3 mai ar fi împlinit 
92 de ani. 


A fost un privilegiu pentru mine că am cunoscut-o. Stelu- 
ţa a fost pentru mine o binecuvântare şi niciodată n-a 
fost o povară, de aceea am iubit-o şi o iubesc şi dincolo 
de mormânt. Aceasta a fost Steluţa mea! Chiar dacă nu 
mai este printre noi, ea va rămâne veşnic vie în inima 
şi-n amintirea mea. 


Doina-Petronia 


Bunica 


Mi-a rămas în inimă felul în care se raporta ea la Dumnezeu. Pentru ea, Maica Domnului era soluţia tuturor situaţii- 
lor. Îmi amintesc că mereu se ruga orice făcea. Se ruga aşa simplu (cu Doamne ajută sau Doamne miluiește). Dimi- 
neaţa o vedeam în genunchi când mă trezeam şi îmi amintesc că mereu sta toată Liturghia în genunchi sau în picioa- 

re. Niciodată jos... 


